سوپرلیگده 24-جو تورون داها 3 اویونو کئچیریلیب.
سفرده "ارضروم سپور"ون قوناغی اولان "قالاتاسارای" رقیبین مقاومتینی قیرا بیلمه‌ییب. 1:1 حساب‌لی هئچ-هئچه‌یه راضی‌لاشان ایستانبول تمثیلچی‌سی واجیب 2 امتیاز ایتیریب.
لیدر "باشاکشهر" ایسه سفرده "مالاتیاسپور"و 2 جاواب‌سیز گل ایله مغلوب ائدیب. عبدالله آوجی‌نین تیمی بو غلبه ایله ان یاخین ایزلییجی‌سی "قالاتاسارای"لا امتیاز فرقینی 8-ا یوکسلدیب.
تورا صاباح کئچیریله‌جک "آک حیصار" - ""آلانیاسپور و "کاسیم پاشا" - "ترابزونسپور" اویون‌لاری ایله یئکون وورولا‌جاق.
تورکیه سوپرلیگی، 24-جو تور
3 مارس بازار
"کونیاسپور" - "گؤزتپه" - 1:1
"مالاتیاسپور" - "باشاکشهر" - 2:0
"ضروم سپور"  - "قالاتاسارای" - 1:1
4 مارس (بازارارته‌سی)
"آک حیصارسپور" - "آلانیاسپور"
"کاسیم پاشا" - "ترابزونسپور"
قئید ائدک کی، سوپرلیگده تورنیر جدولینه 54 امتیازلا "باشاکشهر" باشچی‌لیق ائدیر. ایکینجی پیلله‌دکی "قالاتاسارای"ین 46 امتیازی وار. "بشیکتاش" 41 امتیازلا 3-جو، بیر اویون آز کئچیرن "ترابزونسپور" ایسه 36 امیتازلا 4-جودور.
